text: Suna magana kan kare hakkokin bil'adama ne kuwa alhali a kowace rana al'ummar musulmi suna ci gaba da dandanar zafin wutar fitinar da suka kunna. Dubi cikin yanayin al'ummar Palastinu wadanda shekaru aru-aru kenan suke fuskantar zaluncin gwamnatin sahyoniyawa da masu goya musu baya; ko kuma kasashen Afghanistan da Pakistan da Iraki wadanda suke dandana dacin ayyukan ta'addancin da ya samo asali daga siyasar girman kai da ‘yan amshin shatansu na yankin nan; ko kuma kasar Siriya wacce saboda goyon bayan kungiyoyi masu gwagwarmaya da sahyoniyawa da take yi take fuskantar kiyayyar ‘yan mulkin mallaka na kasa da kasa da yaransu na wannan yankin da kuma haifar mata da yakin basasa na cikin gida; ko kuma kasar Bahrain da Myammar, wadanda kowace guda daga cikinsu, suke fuskantar zaluncin makiyan da ake goya musu baya ko kuma sauran al'ummomin da suke fuskantar barazana ta soji da matsin lamba ta tattalin arziki daga wajen Amurka da kawayenta, dubi cikin dukkanin wadannan abubuwa za su iya tabbatar wa kowa hakikanin wadannan ‘yan mulkin mallakan.